Era Istrefi ka nisur një "tur" intervistash në botë! Pas atyre në Gjermani apo Francë, destinacioni i radhës ishte Los Angeles, ku edhe po punon për këngën e saj të radhës.
Së fundmi ajo është intervistuar nga një prej gazetarëve të njohur të medias online. Ishte i dashuri dhe njëkohësisht menaxheri i Era Istrefit që publikoi një foto në profilin e tij në "Instagram", ku të dy shfaqeshin me Perez Hillton.
Edhe ky i fundit publikoi një foto me Erën, ku tregon se i pëlqen shumë kënga e saj "Bon Bon". Intervista mes tyre u zhvillua e gjitha live në "Facebook". Era u pyet për suksesin e saj pas këngës së fundit dhe projektet e ardhshme.